open-index/open-wikipedia-markdown huggingface dataset:
Candhi Sumur

jmpl|Candhi Sumur
**Candhi Sumur** yaiku candhi kang dumunung ing Kabupaten Sidoarjo, Jawa Wétan. Candhi iki ditemokaké tanggal 10 Oktober 1906. Dijenengi Candhi Sumur amarga kang bagian jero ana sumur kang saiki asat. Candhi iki dibangun  saka susunan bata kang ditata madep ngulon. Ing candhi iki ora ana ukiran-ukiran kang biyasané ana ing candhi liyané, kaya ta ing sikil candhi utawa ing awak candhi. Ing sisih kidul candhi ana tangga kang kahanané nujem, amarga tembok sebelahé rusak. Ukuran sumur ukaré luwih cilik ketimbang Candhi Pari kang ana ing sisihé.

Adhedhasar lingga yoni kang wiwitané ana ing bilik candhi ananging saiki wis ilang, candhi sumur bisa digolongaké dadi candhi Hindhu. 

## Rujukan
Candhi Lor

**Candhi Lor** ya iku candhi kang digawé saka watu abang kang diyakini dadi monumen cikal bakal ngadeké Kabupatèn Nganjuk kang dicatheti saben tanggal 10 April. Saka Prasasti Anjuk Ladang kang tau ditemokaké ing pelataran Candhi Lor, ya iku Candhi Lor ngadek ing tahun 859 saka (937 Masehi), lan nduwèni hubungan karo Sri Maharaja Pu Sindok Sri Isanawikramatungadéwa. Ing ngarepé bangunan candhi ana turahan pondasi rong candhi perwara, sisih tengah lan kidul.

## Rujukan
Candhi Karangnangka

**Candhi Karangnangka** yaiku candhi saka agama Hindu. Candhi iki digawé saka watu andhésit. Mapan ana ing Klathèn, Jawa Tengah. Ukurané kurang luwih 9 m × 9 m, kanthi dhuwur kurang luwih 0,50 m. Candhi Karangnangka digawé ing abad kaping 8-9 Masèhi.

Ing sakiwa-tengené candhi isih akèh turahan bata kang biyén digunakaké kanggo mbangun Candhi Karangnangka. Ing plataran Candhi Karangnangka isih ana fragmen murti pérangan weteng samengisor kanthi wujud lungguh sila karo èpèk-èpèking tangan ana ing dhuwur dhengkul. Ing sisih wétan candhi ana sumber banyu bening kang digawé blumbang.  Ing pérangan ngisor blumbang kagawé saka watu-watu ing jaman samana kang digunakaké kanggo pondhasi blumbang.  

## Rujukan
Candhi Karang Besuki

**Candhi Karang Besuki** iku candhi kang ana ning Sukun, Kutha Malang, Jawa Wétan. Panggonané ana ing cerak situs Candhi Badut. Candhi iki digawé saka watu-watuan andesit kang ana ing èrèng gunung lan jembaré 16 x 36 mèter. N. J Krom uga ngarani Candhi Karang Besuki iku dadi Candhi Besuki.

Candhi Karang Besuki duwé wujud denah segi papat kang ukuran jembaré 6,8 m x 6,8 m lan ngadhep ngulon. Panemuan loro arca perunggu kang dideleng saka gayané kaya Parvati dadikaké candhi iki dikira dadi papan ibadah agama Hindhu Siwa.

## Rujukan
Candhi Sumber Agung

**Candhi Sumber Agung** mapan ana ing tlatah katong lahar Kali Putih, nganti ambruk, candhi iku amarga gempuran lahar kang saka Kali Putih, yèn sak wayah-wayah isa ngremukaké menèh candhi sing madhep ngétan kuwi. Candhi Sumber Agung ditemokaké taun 1983 déning tim survéi Balai Arkeologi Yogyakarta, lan ékskavasi wanci taun 1984, kasil nemokaké lara wangunan.

## Rujukan
Candhi Tapan

**Candhi Tapan** ya iku papan kang gawé tapa wong-wong ing jaman biyèn. Candhi Tapan mapané ing aréa persawahan (Talun, Blitar), amarga masyarakat ing kana nyebutké mawi sebutan "Candhi Sawah Tapan". Candhi Tapan nalika tahun 1995 kang ditemokaké ing tengah sawah arupa gundhukan lemah. BP3 Jawa Wétan ngupayakaké perlindungan kanggo njaga papan temuan kanthi cara masang pager saka pring lan ngupaya nylametaké. Nanging, pagawéyan iku durung rampung. Ing wektu iki, sikil candhi tekan dasaré pondasi isih ana ing jero lemah, nanging wujud candhiné wis mulai katon. 

## Rujukan
Candhi Sumber Nanas

jmpl|Candhi Sumber Nanas
**Candhi Sumber Nanas** utawa candhi bubrah ya iku candhi kang ana ing Kabupaten Blitar.  Kasebut candhi nanas amarga panggoné kang ana ing kebon nanas. Manawa jeneng Candhi Bubrah amarga biyèn nalika ditemokaké ing taun 19191 kahanané bubrah amarga kena lorodan saka Gunung Kelud.

## Rujukan
Candhi Meja

'''''' (ꦕꦤ꧀ꦝꦶ ꦩꦺꦗ) ya iku candhi kang ana ing komplèk purbakalaan Goa Selomangleng, Tulungagung, Jawa Wétan. Manggon ana ing léréng sebelah duwur bongkah watu nggon nggawé Goa Selomangleng kirane 500 mèter tanjakan saka goa. Candi Méja Iki awujud kaya ta Batur kang dipangkas saka watu monolit. Batur kasebut ukurané 3×3 m duwuré semèter, sedèrét undhak-undhakan Karo pinggir undhakané kang uwis ora katon pinggir undhakané ing sisih wétan candhi.
## Galeri 

file:Candi Meja 3550013.jpg
file:Candi Meja 3550014.jpg
file:Candi Meja 3550015.jpg

## Rujukan
Candhi Bocok

**Candhi Bocok** yaiku candhi kang ana ing Malang, Jawa Wétan. Candhi Bocok kondisiné wis ora wutuh menèh, akèh kang padha ambruk, bangunané kang isih ana ukuran dawané ya iku mung papat setengah mèter, ambané mung patang mèter, lan dhuwuré siji setengah mèter. Bangunan ana ing sisih lor saiki mung kari pondhasiné. Ing tembok ana miniatur candhi minangka hiasané. Bahan bangunan Candhi Bocok, yaiku bata lan watu.

## Rujukan
Candhi Ngetos

**Candhi Ngetos** ya iku candhi kang digawé saka bata. Candhi iki ndhuwuré wis rubuh. Bangunan kuwi ukuran dawané ing sisih kidul 12,75 m lan 10 m ing sisih wétan. Dhuwur bangunan kang isih turah 9,6 mèter. Candhi Ngétos nduwèni bilik kang ana ing tengah dénah dhasar bangunan. Dhasar biliké luwih cendhèk saka dhasar lawang. Anèhé, ing sisih sikil candhi ana rèlièf kaya salib Portugis.Turahé undhak-undhakan ana ing sisih kulon, satemah candhi ngadhep ing kulon.

## Rujukan
Candhi Batujaya

jmpl|Candhi Batujaya
**Candhi Batujaya** yaiku candhi kang manggon ing kampung lan sawah kang ambané lima kilométer persegi. Candhi iki isiné ana lewih sangka 30 candhi kang awalé awujud kaya gundukan lemah kang mirip Bukit Tumulus utawa Bukit Umur. Sepisan ditemokakè kompleks candhi kasebut ana ing taun 1984 dèning tim arkéologi Universitas Indonésia lan dikedhuk ana ing taun 1985.

## Rujukan
Candhi Boyolangu

jmpl|Candhi Boyolangu
**Candhi Boyolangu** utawa Candhi Gayatri ya iku candhi kang ngadek wonten sakitaré karangan warga. Candhi Boyolangu iki tau diarani Oudheidkundige Verslag taun 1917. Candhi iki manggon ing Dusun Boyolangu, Désa Boyolangu, Kecamatan Boyolangu Kabupatèn Tulungagung, Jawa Wétan, Indonesia. Boyolangu iki kasusun saka watu abang.

## Rujukan
Candhi Kedaton

jmpl|Candhi Kedaton
**Candhi Kedaton** ya iku candhi kang mapan ing Désa Andung Biru, Tiris, Probolinggo, Jawa Wétan. Candhi Kedaton iki awujud lapik/batur. Candhi Kedaton ngadep ing pucuking Gunung Semèru utawa pucuking Gunung Hyang. 

Candhi Kedaton ora kalebu kategori candhi pendharmaan, kaya déné Candhi Kotes.

## Rujukan
Candhi Kotes

**Candhi Kotes** yaiku candhi kang ana ing Dhusun Papoh, Gandusari, Blitar, Jawa Wétan. Candhi Kotes iki uga kasebut Candhi Papoh. Laporan kang njléntréhaké Candhi Kotes iki sepisan digawé déning Volgens Hoepernans ing taun 1866, banjur déning J.  Knebel taun 1908, lan kasebut ing buku History of Java (1917) kang ditulis dening Th. S. Raffles. Candhi iki dipugar déning Dinas Purbakala (Oudheidkundige Dienst) ing taun 1921.

## Wangunan 
Candhi Kotés uga dikénal Candhi Papoh, Kapisanan kapugar déning Dinas Purbakala (*Oudheidkundige Dienst*) ing taun 1921. Kompléks wangunan Candhi Kotés ana loro, yaiku Candhi Kotés I lan Candhi Kotés II.

## Rujukan
Candhi Tepas

**Candhi Tepas** mapan ing Dusun Dawung, Tepas, Kesambèn, Blitar, Jawa Wétan kang adohé kurang luwih 22 km saka kutha Blitar.

## Rujukan
ꦕꦤ꧀ꦝꦶ ꦩꦺꦗ

'''''' (Candhi Meja) ꦪ ꦲꦶꦏꦸ ꦕꦤ꧀ꦝꦶ ꦏꦁ ꦲꦤ ꦲꦶꦁ ꦏꦺꦴꦩ꧀ꦥ꧀ꦭꦺꦏ꧀ ꦥꦸꦂꦧꦏꦭꦴꦤ꧀ ꦒꦸꦮ ꦱꦼꦭꦺꦴꦩꦔ꧀ꦭꦼꦁ꧈   ꦠꦸꦭꦸꦁ ꦄꦒꦸꦁ꧉   ꦩꦁꦒꦺꦴꦤ꧀ ꦲꦤ ꦲꦶꦁ ꦭꦺꦫꦺꦁ ꦱꦼꦧꦼꦭꦃ ꦢꦸꦮꦸꦂ ꦧꦺꦴꦁꦏꦃ ꦮꦠꦸ ꦔ꧀ꦒꦺꦴꦤ꧀ ꦔ꧀ꦒꦮꦺ ꦒꦸꦮ ꦱꦼꦭꦺꦴꦩꦔ꧀ꦭꦼꦁ ꦏꦶꦫꦤꦼ ꦭꦸꦮꦶꦃ ꦏꦸꦫꦁ ꧇꧕꧐꧐꧇   ꦩꦺꦠꦼꦂ ꦠꦚ꧀ꦗꦏꦤ꧀ ꦱꦏ ꦒꦸꦮ꧉   ꦕꦤ꧀ꦝꦶ ꦩꦺꦗ ꦲꦶꦏꦶ ꦲꦮꦸꦗꦸꦢ꧀ ꦏꦪꦠ ꦧꦠꦸꦂ ꦏꦁ ꦢꦶꦥꦁꦏꦱ꧀ ꦱꦏ ꦮꦠꦸ ꦩꦺꦴꦤꦺꦴꦭꦶꦠ꧀꧉   ꦧꦠꦸꦂ ꦏꦱꦼꦧꦸꦠ꧀ ꦲꦸꦏꦸꦫꦤꦺ ꧇꧓꧇ ×꧇꧓꧇   ꦩꦺꦠꦼꦂ ꦢꦸꦮꦸꦫꦺ ꦱꦼꦩꦺꦠꦼꦂ꧈   ꦱꦼꦢꦺꦫꦺꦠ꧀ ꦲꦸꦤ꧀ꦝꦏ꧀ ꦲꦸꦤ꧀ꦝꦏꦤ꧀ ꦏꦫꦺꦴ ꦥꦶꦁꦒꦶꦂ ꦲꦸꦤ꧀ꦝꦏꦤꦺ ꦏꦁ ꦲꦸꦮꦶꦱ꧀ ꦲꦺꦴꦫ ꦏꦠꦺꦴꦤ꧀ ꦥꦶꦁꦒꦶꦂ ꦲꦸꦤ꧀ꦝꦏꦤꦺ ꦲꦶꦁ ꦱꦶꦱꦶ ꦮꦺꦠꦤ꧀ ꦕꦤ꧀ꦝꦶ꧉
## ꦒꦊꦫꦶ

file:Candi Meja 3550013.jpg
file:Candi Meja 3550014.jpg
file:Candi Meja 3550015.jpg

## ꦫꦸꦗꦸꦏꦤ꧀
Tembésu

jmpl|Wit Tembésu
**Tembésu** duwé jeneng élmiyah *Fragraea elliptica* utawa  *Fragraea aurantiodora* ya iku wit taunan saka kulawarga *Loganiaceae*. Wit iki dhuwuré bisa nganti 45 mèter lan dhiamèter galihé 160 séntimèter. Galihé silindhris lan wernané soklat tuwa. Godhongé ijo nyirip lan lansét. Kembangé putih cilik-cilik. Wohé wuni kang werna kuning dadi abang.

## Biologi lan Ékologi 
jmpl|Wit Tembésu kang ngembang
Kembang Témbesu  diprodhuksi ing sasi April-Juni. Wohé mateng ing sasi Agustus-Oktobér. Tetuwuhan iki tuwuh mawa wiji. Pasebaran wiji direwangi dening manuk. Tembésu urip ing lemah masir, pinggir kali lan tlatah cedhak banyu. Témbesu bisa ditemokaké ing Pulo Karimun Jawa. Ing kana, wit iki sinebut uga wit Déwadaru.

## Piguna 
jmpl|Wit Tembésu kang wis gedhé
Kayu Témbesu  bisa kanggo piranti wangunan, kreteg, lan uga piranti alu pari. Wijiné bisa kanggo tamba lara weteng.

## Referènsi
Johann Wolfgang Döbereiner

**Johann Wolfgang Döbereiner** (13 Desember 1780 - 24 Maret 1849) iku kimiawan Jerman sing nyiptaake Hukum Triade Dobreiner kanggo ngelompokake unsur didasarna utawa pambeda saka massa atome.Saka hukume sing diciptana ana Hitungan Rerata Unsur yaiku unsur Kasiji lan Unsur Katelu Ditambah lan banjur Dibagi loro.Engkuk Hasile kudu cedek karo unsur kaloro  

## Kauripan lan pakaryan 
Dhèwèké dadi guru besar ing Universitas Jena ing 1810; dhèwèké uga sinau kimia ing Strasbourg. 

## Karya  
* *Deutsches Apothekerbuch* . Vol 1-3 Balz, Stuttgart 1842-1848 edisi Digital dening Universitas lan Pustaka Negara Düsseldorf 
* Hukum Triade Dobreiner 

## Wacan tambahan 
*     
*     
*     
*        
*     
*     
*     
*      
* Kimberley A. McGrath, Trailer Bridget. 1999 Discovery Ilmiah Donya. Panaliten Gale.
John Newlands

jmpl| Tempat lair Newlands ing West Square, Lambeth.
**John Alexander Reina Newlands** (26 Nopember 1837 - 29 Juli 1898) iku kimiawan Inggris sing nyambut gawé ing kamajuan tabel périodik karo hukum oktaf newlands sing isine kamiripan ngulangake sipat setiap wolu unsur. 

## Lair 
Newlands lair ing West Square ing Lambeth, Surrey, minangka putra saka imam Presbyterian Skotlandia lan garwane Italia .  Dhèwèké sekolah ing omah kanthi bapake lan nerusake kuliah ing Royal College of Chemistry . Dhèwèké minat karo pembaharuan sosial lan ing taun 1860 dadi sukarelawan karo Giuseppe Garibaldi ing kampanye kanggo nyawiji Italia. Mbalik ing London, Newlands nglatih kimia analitis ing taun 1864 

## Cathetan 
## Wacan tambahan 
* 9     

## Pranala njaba 
* Biografi Cartage 
* Newlands babagan klasifikasi unsur
Pitik tangkep

**Pitik tangkep** utawa **Ayam tangkap** yaiku salah sawijining olah-olahan saka Acèh. Panganan  iki adhedasar iwak pitik lan tambahan bumbon rempah kang maneka werna. Bumbon sing mliginé gegodhongan iki uga digoréng karo iwak pitik ing wajan. Pramila nalika disajèkaké, katon ana godhong kang ngemuli iwak pitik. Gegodhongan iki dadi sesulih lalapan lan muni kriyuk-kriyuk nalika dipangan.

## Cara nggawé 
### Piranti : 
* 500 gram Iwak pitik
* Setengah liter banyu degan
* 6 brambang
* 5 bawang 
* 1/2 séndhok tèh tumbar bubuk
* 1/2 séndhok tèh mrica bubuk
* 1 séndhok tèh kunir bubuk
* 5 sm jaé
* 1 séndhok tèh uyah
* 2 séndhok tèh gula pasir
* 5 lbr godhong pandhan
* 5 tangkai godhong kari
* 5 brambang
* 5 bawang
* 5 lombok abang
* 5 lombok ijo
* Setengah liter lenga kanggo nggorèng 
jmpl|Pitik tangkep lagi dientas
**Cara ngolah:**

# Cepakaké piranti lan kumbah iwak pithik kanthi resik.
# Uleg bumbon nganti alus lan diungkep ing iwak pitik sawetara sak jam.
# Cepakaké lenga goreng ing wajan.
# Lebokaké iwak pitik karo bumbon rempah kang arupa gegodhongan.
# Entèni nganti mateng lan garing.
# Angkat lan sajékna ing piring.

## Deleng uga 
Serundeng

Pitik tikka

Rica-rica

Sop saudara

## Pranala njaba 
Cara ngolah pitik tangkep

Video masak pitik tangkep
Bungli

jmpl|Wit Bungli
**Bungli** *(Oroxylum indicum* utawa *Arthopilum ceylanicum)* ya iku wit taunan saka kulawarga *Bignoniaceae*. Wit iki uga ditepangi kanthi jeneng Kayu pedhang (ing basa Minahasa), Kapung-kapung (Palembang), Dhang-pedhangan (Madura), Wungli (Jawa Wétan) lan Pangporang (Sunda).  Wit iki dhuwuré bisa nganti 27 mèter lan dhiamèter galihé 40 séntimèter. Galihé bengkok lan wernané klawu soklat. Godhong majemuk lan nyirip. Kembangé kasusun ing tandhan. Wijiné polong wujudé pipih.

## Biologi lan Ékologi 
jmpl|Kembang Bungli
Wit Bungli  iki ngembang nalika sasi Januari-Dhésembér. Kembangé mekar wayah wengi tabuh 10 bengi. Panyerbukan direwangi dening lawa. Wit iki tuwuh 1000 méter ing sadhuwuring samodra. Panyebaran wit iki ing Asia wetan kidul mliginé Nuswantara.

## Piguna 
jmpl|Woh Bungli kang wis mateng
Godhong Bungli enom  asring dipigunakaké minangka lalapan. Wohé bisa dimasak dadi nyamikan. Kayuné bisa kanggo piranti gawé rèk geni. Kembangé bisa nambani mripat sing abang.

## Réferènsi
Alpaka

**Alpaka** yaiku mamalia saka Amérika Kidul sing méh padha karo llama . Alpaca luwih cilik tinimbang llama, lan alpaka ora digunakaké kanggo kéwan transportasi, nanging kéwan kang dijupuk wuluné. Serat Alpaca digunakakè kanggo nggawé barang rajutan lan dijahit, kaya ta wulu wedhus . 
jmpl|Alpaka putih
Alpaka umumé ditémokaké ing sisih lor Argèntina, saka kulawarga Camelidae . Alpaka suketan kanggo angonan ing Pagunungan Andes ing Ekuador, kidul Peru, lor Bolivia, lan sisih lor Chili kanthi dhuwuré 3500–5000 m saka ndhuwur sagara.

## Cathetan 
## Pranala njaba 
* Asosiasi Alpaca Internasional (IAA) 
* Asosiasi Pamilik Alpaca (AOA) (AS) 
* Alpaca Association of Australia (AAA) (AU) 
*jmpl|Alpaka ing kebonDeleng génom alpaca ing Ensembl
Omer Šipraga

**Omer Šipraga** (Šiprage, 7. Januari 1926 - 7. April 2912) minangka partisan, bebarengan karo seduluré Mustafa, salah sawijining pemberontakan lokal pisanan ing Perang Donya II ing Perbandaran Šiprage.

## Biografi 
Omer Šipraga ana lair ing 1 926 ing kulawarga aristrokrat Mujo Šipraga, keturunan langsung saka salah sawijining pendiri pemukiman lokal, saiki komunitas Šiprage lokal. Wungu ing kulawarga sing ditresnani, nalika umur enom dhèwèké nate nglawan kekerasan gendarmerie ing Kerajaan Yugoslavia, lan banjur gabung Bosnia lan Hèrcégovina ing Negara Independen Kroasia

Sanalika sawise pembentukan unit partisan lokal pertama sing diarani **Pasukan saka Djevojačka ravan**, uga dikenal minangka **Imljani pasukan** dadi pasukan utawa minangka **Pasukan Šiprage** sanajan bocah cilik, gabung karo pangkat lan nampilake keberanian sing luar biasa. Iki nyaranake kanggo pandhuan ideologi lan inklusi ing Pemuda komunisme. Dhewke pisanan lumebu kursus kanggo pelamar muda, lan ing taun 1942 kapilih dadi sekretaris Pemuda Comunis.

## Deleng uga 
* Šiprage

## Cathetan 
## Tautan njaba 
*http://kvdanas.com/index.php/vijesti/2508/srd-golubic-siprage-pocela-ribolovna-sezona 
*https://www.glaskotorvarosa.com/vojo-vukovic-sest-decenija-sakuplja-trofeje/
Danielle Steel

jmpl|250x250px|Tapak Asma Danielle Steel|al=
**Danielle Steel,** ya iku salah siji ning novèlis kondang ing negara manca. Danielle Fernande Dominique Schulein Steel, lair ing New York taun 1947. Saiki karyané wis ana luwih saka 130 novel, buku anak-anak,  puisi-puisi, lan sapiturute. Novel-novel kang diarang dening Danielle wis payu kira-kira 500-800 yuta kopi.

## Kauripan pribadhi 
Bapak lan ibuné pisah awit Danielle umur 8 tahun (sekitar taun 1955). Banjur sing ngrumati dhèwèké ya iku bapaké. Danielle arang ketemu karo ibuné. Cilikané urip ing Perancis lan nduwéni kaluarga kang sugih uga cukup diurmati. Bapaké ya iku John Schulein Steel. Ibuné Norma da Camera Stone dos Reis. Merga kaluarganée nduwé jeneng gedhé, Danielle asring mèlu ing acara-acara formal kaya ta makan malam karo para pejabat. Iki ndadèkaké Danielle isa nulis ing novèl-novèlé kang ngamot "Rich people life" utawa crita uripe para wong sugih, tanpa katon kaya digawé-gawe alias realistik banget.

Wektu dhèwèké isih cilik, cita-citané yaiku dadi biarawati. Tapi yèn dideleng uripé saiki adoh banget saka ciri-ciriné para biarawati. Danielle wis nikah ping lima lan nduwé anak sanga, papat lanang lima wadon. Anak sanga mau ora kabèh anak biologisé, namung pitu kang anaké asli. Loro liyane yaiku anak angkat lan anak gawan saka bojoné kang nomer papat, John Traina. Sanadyan uripé kaya mangkana, Danielle ora tau urip adoh seka agama. Dhèwèké nganggep awaké dhéwé fanatik ing agama kui. Kabeh-kabèh dipasrahake marang Gusti. Kabeh musibah ditandangi nganggo ati ikhlas lan syukur.
Puthu mayang

jmpl|Puthu mayang
**Puthu mayang** ya iku salah sijining panganan tradhisional sing asalé saka Betawi. Kuè iki termasuk kuè teles, maksudé ya iku kuè ingkang gampang mambu utawa basi. Bahan dhasar ingkang digunakaké gawe panganan iki ya iku glepung beras. Namung ana bahan sak liyane glepung beras kaya ta santen. Kuè iki nduwèni rasa ingkang legi saka duduh santené. Kuè puthu mayang nduwèni tekstur ingkang kenyel lan lembut pas lagi dipangan. Biasané kuè puthu mayang iki nduweni werna kang manèka, kaya ta: werna ijo, abang enom utawa jambon, lan putih. Puthu mayang uga nduwèni dhapur ingkang ora umum. Bentuké kaya mi ingkang diunthel-unthel dadi siji, namung uga ana kang ngarani dhapur puthu mayang kaya benang ingkang diunthel-unthel dadi siji. Amarga rupa saka kuè puthu mayang iki kètok ora umum, nggawé akeh wong penasaran lan tertarik gawé njajal kuè iki.

## Bahan-bahanipun 
Bahan-bahan ingkang dienggo gawé puthu mayang, kaya ta:

* Glepung beras 250 gram
* Glepung sagu 200gram
* Santen cair 800 gram
* Uyah sakcukupé

Déné bahan-bahan ingkang dienggo gawé kuah puthu mayang, kaya ta:

* Santen kenthel 1000 ml
* Gendhis jawa 150 gram
* Gendhis pasir 50 gram
* Ron pandhan 2 lembar

## Cara ndamelipun 
Caranipun ndamel puthu mayang, yaiku:

* Ingkang sepisan, campur glepung beras, santen, lan garem
* Sakwise dicampur, masak campuran bahan mau kanthi kenthel, banjur di ademké
* Sakwisé di ademké, adonan kuwi diaduk kanthi rata
* Banjur wis rata, adonan kuè dilebokké ana chitakan puthu mayang
* Sakwisé di lebokké ana cethakan, kukus adonan kanthi mateng kurang luwih 10-15 menit ing panic utawa loyang
* Aja lali gawé ngecék kukusan saben 4 menit sepisan, nek wis mateng banjur angkat kuè lan disajikké

Caranipun ndamel kuah puthu mayang, yaiku:

* Campur kabèh bahan ingkang dienggo gawé kuah, kaya ta: santen, gendhis jawa, gendhis pasir, lan ron pandhan
* Sakwise bahan-bahan mau dicampur, banjur dimasak kanthi umup
* Mila wis umup anggone kuah mau, isa langsung disajikké bareng kuè puthu mayang

## Rujukan
Dhékolonisasi Métodhologi

**Dhékolonisasi Mètodhologi** yaiku buku sing terbit ana ing taun 1999. Buku iki tinulis déning Linda Tuhiwai Smith lan diterbitaké ing kutha Londhon. Banjur ing taun 2005 Penerbit Insist Press mertalaké saka basa Inggris dadi basa Indoensia. Dhékolonisasi Métodologi mbabaraké babagan kritik tumrap panemu-panemu tumrap ngèlmu cara Kulon. Déné cara iki sing dilakokaké lumantar para penjajah kanggo mratelakaké ciri-ciri manungsa uga kabudayan sjaroning bangsa Wetan. Kaya ta Colombus sing diarani penjajah déning bangsa Maori nanging kondhang lan didadèkaké panutan sejarah marang wong Kulon.

## Rujukan
Haunted Transylvania 2

'''''''''' yaiku film musik animasi 71 menit sing diarahake Pippa Seymour lan diprodhuksi dening WOWNow Entertainment.
## Rating 
Film kasebut nampa peringkat udakara udakara 2,5 (saka 10 lintang) wiwit September 2019 miturut versi IMDB,

## Referensi
Kedhung Cinèt

**Kedhung Cinèt** yaiku pariwisata alami ingkang awujud kali sajeroning tengah alas. Ing sapinggir kali ana tebing-tebing saka watu kapur sing ndadèkaké kali luwih éndah. Kedhung Cinèt mapan ing Dusun Pojok Klithih, Désa Klithih, Kecamatan Plandhakan, Kabupatèn Jombang. Wisata alam iki asring diarani minangka vérsi mini Grand Canyon sing ana ing Kali Colorado, Amérikah Sarékat.
jmpl|Kedhung Cinèt ing Jombang
Saiki Kedhung Cinèt dadi salah sawijining ikon wisata ing Kabupatèn Jombang amarga kaéndahané pemandangan sing unik. Situs wisata Kedhung Cinèt sing ditrapaké yaiku bagian kang ana ing ngisor banyu terjun. Rong dalan lumebu ing Kedhung Cinèt wis ditutup lan ora olèh diparani pengunjung amarga wis kaping pirang-pirang pengunjung lemut ing kana.

## Dalan 
Kanggo mara ing Kedhung Cinèt dibutuhaké perjalanan udakara 10 kilomèter saka jembatan Brantas, Plasa. Sadawané dalan, bakal ngliwati pemandangan ijo saka alas jati, sawah, lan keboné para warga. Saka Jombang langsung anuju jembatan Ploso banjur ngiwa menyang Plandhakan (arah Nganjuk lan Kertasana).

Satekaning ing Polsèk Plandhakan, nyisih ngiwa manèh banjur nututi dalan lumebu Désa Klithih. Yèn wis lumebu wilayah wisata Kedhung Cinèt, bakal disambut déning papan tandha ingkang katulis "Welcome to Cinet Adventure Forest".

## Poténsi 
Kedhung Cinèt sejatiné duwé poténsi, kekuwatan lan kaunggulan sing ora diduwéni karo papan wisata liyané. Salajengé, perlu ditindaklanjuti lan diberdayakaké déning pamréntah babagan nggawé kabijakan, saéngga dadi stratégi kanggo ngembangaké poténsi lan daya tarik sing cocog, èfèktif lan èfisièn.

## Kahanan 
Sadurungé lumebu ing Kedhung Cinèt, ana jembatan goyang sing kudu diliwati luwih dhisik. Jembatan iku diarani jembatan goyang amarga jembatan kasebut bakal obah-obah nalika disabrangi utawa kena angin.

Sawisé ngliwati jembatan goyang, pengunjung bakal bisa ndeleng aliran kali kang warnané ijo bening. Ing sapinggir kali diubengi déning tebing-tebing apik kang kabentuk amarga prosès alami. Iki sing ndadèkaké Kedhung Cinèt mèh padha kaya Grand Canyon.

Kahanan alam ing Kedhung Cinèt isih alami. Udharané lumayan seger amarga adoh saka polusi asap kendaraan utawa polusi pabrik kaya ing wilayah kutha. Akèh wit-witan réndang sing ngubengi kali. Miturut mitos, ing jaman biyèn Kedhung Cinèt asring digunakaké minangka padusan kanggo warga kerajaan nalika jaman Majapait.

## Fasilitas 
Sawisé diresmikaké minangka papan wisata, sawetara fasilitas disediakaké ing Kedhung Cinèt. Fasilitas kasebut kalebu prau dayung, spot kanggo foto-foto, lan gazébo. Prau dayung digunakaké kanggo ngiteri kali kaliyan ndeleng kaéndahan Kedhung Cinèt. Spot foto bisa digunakake kanggo njupuk gambar supaya luwih menarik lan katon apik. Déné gazébo bisa digunakaké déning pengunjung kanggo santai-santai.

## Wektu mara 
Wektu paling apik kanggo mara menyang Kedhung Cinèt yaiku nalika mangsa panas. Saliyané amarga akses menyang lokasi luwih aman lan luwih gampang, kahanan banyu ing kali uga luwih bening. Luwih becik para pengunjung ora mara nalika mangsa udan supaya bisa éntuk tampilan sing paling apik saka Kedhung Cinèt.

## Réferènsi
Guwa Gajah

jmpl|Papan pratuduh guwa gajah
**Guwa Gajah** yaiku salah sawijining guwa kang ana ing dhusun Lemahbang, Désa Mangunan, Kecamatan Dlingo, Kabupaten Bantul. Ing Kabupaten Bantul ora mung ana Guwa Gajah, ana guwa - guwa liyane kaya ta Guwa Selarong lan Guwa Cerme. Yèn arep teka ing Guwa Gajah, awakédhewe isa ngliwati dalan désa. Ana papan ing dalan kang nunjukake arah. Ananging wujud papan - papan iku ya mung sederhana amarga mung digawé warga dhusun. Dalan pinuju obyek wisata iki isih sepi banget. Lokasi lawang ngarep guwa iki ana ing sakcerake kebon lan ing antara watu - watu karst.

## Béa lumebu 
Yèn arep lumebu ana ing wisata Guwa Gajah iki wisatawan ora perlu wedi bayar larang amarga yèn arep lumebu obyek wisata iki mung cukup bayar parkir, ora ana bayar liya - liyane.

## Pérangan njero 
Guwa Gajah iki isih alami banget. Bentuke horisontal lan duwèni dawa kira - kira 150 - 200 meter. Kanggo lumebu ing sajroning guwa isa nyewa pemandu utawa lumebu dhewé. Nalika lumebu ing guwa luwih apik yèn gawa sénter amarga ing jero guwa iki peteng banget. Ing jero guwa iki ana pirang-pirang - panggonan kang dijenengi beda - beda.

Kaya ta gapura ngarep ing lawang yèn arep lumebu ana watu gedhé sing dijenengi Kyai Balad.  Miturut warga, Kyai Balad yaiku abdi dalem kang nduwèni tugas jaga ing sak ngarepé guwa. Banjur yèn arep lumebu ing ruangan sepisan wisatawan kudu ngliwati lawang sing ukurané cilik. Supaya isa lumebu wisatawan kudu mbungkukake awak. Miturut wong jawa mbungkukake awak iku nduwèni filosofi. Sing sapa wae arep lumebu omah uwong kudu ngurmati wong sing nduwe omah. Carane yaiku mbungkukake awak. Ing ruangan sabanjure dijenengi lorong ula. Dijenengi mangkana amarga bentuke dawa lan mbunderi sing nyambung antara siji lan liyane.

Ana maneh pendopo, kepatihan, lan watu sing kaya baya. Ing bagian liya ana watu gedhé sing bentuké kaya endas jaran. Watu kang kaya endas jaran iku mau dijenengi Turangga sing artine jaran. Ora mung kuwi, ana manèh bagian kang diarani senthong. Senthong iku papan panggonan kanggo macak. Saya lumebu maneh ing jero guwa ana ruangan kang dijenengi Keputren. Miturut mitos ruangan iki kanggo lèren para wanita . Bentuke jeglong lan singup.

Bagian sabanjure yaiku papan abdi sing kira- kira isa kanggo 30'an uwong punjul. Ana siji papan kang dianggep sakral dening warga yaiku ruang Pamujan. Papan panggonan iki ana ing cerak dalan metu guwa. Papan iki mung diparani karo uwong sing arep mertapa, lan kepengin cerak marang Gusti.

## Sajarah 
Sajarah jeneng Guwa Gajah yaiku saka anane gumpalan watu ing ngisor ruang pamujan. Gumpalan watu iku kaya gajah sing duwé tlale. Amarga bentuke kaya gajah, mula warga menehi jeneng guwa iku Guwa Gajah

## Rujukan
Jerome Polin

**Jerome Polin Sijabat** (), utawa luwih dikenal kanthi jeneng **Jerome Polin**, yaiku YouTuber lan sélébriti internèt saka Indonésia. Jenengé wiwit dikenal masyarakat ngetrapaké kontèn babagan urip pribadhi ing YouTube, nalika ing Jepang lan asring nggawé kontèn sinau babagan basa Jepang lan matématika. Jerome isih sinau ing Jepang, lan kanthi aktif nyedhiyakaké pandhidhikan positif kanggo para mudha. Akun YouTube Jerome yaiku "Nihongo Mantappu".

## Béasiswa kanggo sinau ing Jepang 
Inspirasi Jerome uga asale saka seduluré, Jehian P Siugas sing menang béasiswa Mitsui Bussan 2016. Beasiswa sing diwénéhakè dening Mitsui & Co Ltd (salah sawijining perusahaan dagang paling gedhe ing Jepang) nggawa dhéwékè menyang Pusat Pendidikan Bahasa Jepang Tokyo. 
Fasilitas sing diwènèhakè kanthi biaya mbayar 150.000 yen/wulan lan biaya sing ana gandhénganè karo proses belajar wis dirampungakè. Yaiku béasiswa sing ditampa dening Jerome, nalika lagi kuliah ing Jepang. 

Jerome berjuang ngliwati macem-macem tahap. Miwiti saka tes tulis ing matématika lan Inggris. Lan, kompetisi kanggo kesempatan kuliah ing Jepang pancèn sengit. Cacah pelamar udakara 16.000, mung loro sing layak menyang Jepang. “Ing luar negeri, urip internasional. Persaingan, kekancan, budaya, lan liya-liyanè. Mula, ora mung sinau babagan siji (pelajaran kuliah), nanging bisa sinau budaya, basa, ora mung babagan Jepang, bisa èntuk kawruh anyar liwat kanca sing asalè saka nagara-nagara manca,” ujare.

## Cathetan
Hepcat (band)

**Hepcat** minangka band *ska* lan *reggae* sing kabentuk ing  California kidul ing taun 1989. H sing kebak perasaan lan irama sing kalem ora kaya *musisi*-*musisi* wiwit taun 1960-an. Ska Jamaika (uga diarani gelombang pertama) kanthi *unsur* jiwa, *jazz* lan R&amp;amp;B .

## Karir 
*Album* kapisan Hepcat, *Out of Nowhere* *dirilis* ing taun 1993 ing *label ska basis* New York *basis* Moon Records . Rong taun sabanjuré, dhéwèké ngetutaké *Scientific* babagan BYO *Records*. Nalika ing taun 1998, sawisé lumebu karo anak perusahaan Epitaph Records, HellCat Records, Hepcat nglampahi *hiatus*, banjur mbalik manéh ing taun 2003 lan terus nglakoni *tour*. Ing taun 2007, tukang nge-bass sing lawas David Fuentes tiwas, sing nyebabaké band kasebut ora aktif manéh. Ing taun 2015, gitaris Aaron Owens uga tiwas. Hepcat terus nindakaké konsér lan *festival*, nanging jarang.

Sapirangan anggota Hepcat uga melu saka usaha liyané. *Trumpeter* (tukang terompet) Kincaid Smith nggawé Soul Traffic, band funk. Vokalis Alex Désert wis suksés ing film lan televisi, muncul ing film *PCU*, *Swingers*, lan *High Fidelity* ;lan acara televisi  *Boy Meets World* lan *Becker* .     
&#x5B; ''* &#x5D;
Tembung "Hepcat" asalé saka istilah slang awal (1930 - 35) sing gegayutan karo wong sing nggandrungi utawa *pengagum* jazz, lan liya-liyane. Gerak ayunan, utawa siji sing "hep", utawa *hipster*. Band iki sejatiné diwénéhi jeneng kucingé vokalis Alex Desért, jenenge "Hep."    
&#x5B; ** &#x5D;

## Discografi 
** *Out of Nowhere* (1993), Moon Ska Records
** *Scientific* (1996), BYO Records
** *Right on Time* (1998), Hellcat Records
** *Push 'n Shove* (2000), Hellcat Records
** *Out of Nowhere (Hellcat* nge*-rilis manéh karo rong lagu bonus)* (2004)
** *Live at The Whiskey a Go-Go* (2011), Whatevski Records

## Anggota saiki (ing taun 2007) 
* Greg Lee - vokal 
* Alex Désert - vokal 
* Deston Berry - *keyboard* lan vokal 
* Efren Santana - tenor sax (gabung karo Scientific) 
* Kincaid Smith - kalasangka, flugelhorn (gabung karo Scientific) 
* Lino Trujillo - gitar (saka Scientific) 
* Greg Narvas - drum lan perkusi (Metu saka Nowhere lan Scientific)

## Anggota kepungkur 
* David Fuentes - bass, E.upright  (1971-2007) 
* Joey "Pepe" Urquijo - bass ("Nigel" lan "Club Meditation" - *single* kapisanan) 
* Raul Talavera - alto sax (through Right on Time) 
* Dave Hillyard - tenor sax (Out of Nowhere) 
* Joey Aguilera - gitar (Scientific Tour) 
* Dennis Wilson - gitar (Out of Nowhere) 
* Yeremia BenZion (Settle) - tenor sax (Out of Nowhere) 
* Aaron Owens - gitar (*dikonfirmasi'' minangka musisi tambahan ing Right on Time, gabung ing Push n 'Shove) 
* Chris Castanon - drum (ing antarane Scientific and Push n' Shove) 
* Scott Abels - drum lan perkusi (*dikonfirmasi* minangka musisi tambahan ing Right on Time, gabung ing Push n 'Shove)

## Cathetan
Bonek

**Bonek** minangka salah sawijining supporter bal kang ana ing Indonesia. Bonek, utawa *Bondho Nekat* yaiku jeneng saka supporter klub bal saka Surabaya, utawa kang aran Persebaya. Bonek dadi salah siji supporter kang duweni anggota paling akeh lan uga paling kondhang amarga saka solid lan setiane marang klub bal Persebaya.

Bonek uga nduweni sub-supporter wadon kang diaranin Bonita utawa Bonek Wanita. Bonek iki anduweni slogan yaiku "Salam Satu Nyali" lan dijawab "WANI!!!!"

## Aksi 
# Bonek Bagi Takjil
# Hujan Boneka

**Hujan boneka** yaiku aksi sing dilakoni bonek bonita kanthi cara nguncalake boneka saka tribun, sak banjure boneka kuwi mau digemehno menyang penderita kanker.

## Tribun Bonek 
Tribun bonek sing ana ning Gelora Bung Tomo kebagi dadi :

# Green Nord
# Tribun Timur
# Tribun Kidul
# Gate 21Jhoner
# Tribun VIP

meski kebagi dadi pirang-pirang tribun,ananging ora mbedhaake siji lan liyane, kabèh podo wae. Bonek siji Bonek kabèh
Désa Wisata Brayut

**Désa Wisata Brayut** minangka salah sawijining obyek wisata turis ing Kabupatèn Sléman Daérah Istiméwa Yogyakarta . Konsèp désa wisata iku sawijining désa kanthi ciri lan karakteristik, utamané minangka tujuan wisata. Désa Wisata Brayut minangka désa wisata sing negesaké aspek budaya, utamané babagan budaya sing ana hubungané karo tetanèn . Bab iki ora kagèt amarga umumé para petugas ing désa Brayut dadi petani .

## Pernah 
Désa Brayut yaiku désa sing diarani Désa Brayut sing mapan ing Désa Pendawaharja, Kecamatan Sléman, Kabupatèn Sléman, Wilayah Khusus Ngayogyakarta. Désa pariwisata Brayut dumunung ing 243 m ing ndhuwur sagara (asl).  Suhu rata-rata ing Brayut udakara 26 derajat Cèlcius.  Désa Brayut diwatesi ing sisih wétan ing kali lan parit ing sisih kulon.  Kanggo menyang ing Désa Brayut cukup gampang amarga ana dalan Kabupatèn sing nyebrang désa iki.  Wisatawan sing mangkat saka Bandara Adisucipto bisa nggunakaké bus Transjogja menyang terminal Jombor banjur sambung menyang rute Jogja-Tempèl lan mudhun ing Pasar Sléman banjur njupuk bus jalur D4 kanggo lumebu Désa Wisata Brayut. Dalan ing Désa Brayut wis lumayan apik amarga dikonblok.  Ing sawetara pertelon uga ana spion sing gampang kanggo pangguna dalan kanggo ngerti apa ana kendharaan saka arah sing béda.

## Sajarah 
Sadurungé dadi désa wisata, désa Brayut biyèn dadi désa pertanian. Pangowahan ményang désa turis diwiwiti déning warga Brayut sing jenengé Budi Utama ing taun 1990.  Budi Utama minangka lulusan ilmiah politik saka Universitas Gadjah Mada Yogyakarta (UGM) sing kerja minangka dosèn ing AKINDO lan mulang ing institusi Pendidikan Basa Indonesia, Turi, Sleman.  Siswa Budi Utama ing institusi Basa Indonesia Turi umumé wong manca.  Budi Utama banjur asring ngajak siswa-siswi kanggo sesambungan lan mèlu kegiatan masyarakat ing Désa Brayut.  Ing taun 1999 Budi Utama netepaké Yayasan Ani-Ani ing dalemé ing Désa Brayut kanthi tujuan kanggo ngasilaké wilayah alternatif kanggo wong manca.

## Lelungan 
Désa Brayut nawakaké kaindahané sawah ing sawènèhing kegiyatan warga. Saben dina bakal ana akeh kegiyatan tetanèn kaya ta petani bajak sawah nganggo kebo lan ibu-ibu sing nandur pari.  Saliyané kegiatan pertanian, Désa Brayut uga nawakaké macem-macem pengalaman babagan kawicaksanan lokal wiwit sinau kanggo nambah iwak, masak panganan tradisional, gamelan, praktik nari, nggawé kerajinan, lan kaindahan  srengéngé.

## Rujukan
Candhi pari

jmpl|*Candhi Pari*
**Candhi Pari** ya iku salah sawijining candhi sing ana ing kutha Sidoarja, Jawa Wétan. Candhi Pari ana ing tengahé kumpulan omah masarakat. Pernahé ana ing Dusun Candipari Wetan, Kacamatan Porong, Kabupatèn Sidoarja, Provinsi Jawa Wétan. Candhi iki dadi ikon utawa obyèk wisata ing kutha Sidoarjo.

## Sajarah 
Candhi Pari iku candhi kang dibangun wektu karajan Majapahit, kurang luwih taun tahun 1293 Saka (1371 M) ing wektu pamrentahé raja Hayam Wuruk. Ing sawijining dina,  ana petapa kang jenengé Kyai Gede Penanggungan. Dhèwèké duwe 2 bocah wadon ingkang duwe jeneng Nyai Lara Walang Sangit dan Nyai Lara Walang Angin. Kyai Gede Penanggungan uga duwe adhi kang randha. Yaiku Janda Ijingan. Janda Ijingan uga duwéni anak lanang ingkang bagus lan duwe jeneng yaiku Jaka Walang Tinunu.

Ing sawijining dina liya, Jaka Walang Tinunu mancing ning kali karo 2 kancané. Yaiku Satim lan Sabalong. Ing tengah mancing, Jaka Walang Tinunu nemu iwak deleg ingkang sejatine yaiku jelmaan manungsa bagus ingkang diwénehi nama Jaka Pandelegan.

Bocah bagus iku bukak tlatah anyar kang kosong ing cedhak omahe Kyai Gede Penanggungan kang nggawé anaké Kyai Gede Penanggungan tresna.  Senadyan ora oleh restu, dhèwèké tetep rabi lan nduwéni sawah garapan kang cekap subur. Saengga isa nyukupi kebutuhan urip.  Sawétara wektu, Kerajaan Majapahit ngalami musim ketiga. Kahanan kerajaan lan masyarakat wis angel . Raja kerungu yen ana wargané nduwéni tlatah utawa tegalan kang subur. Raja njaluk Jaka Walang Tinunu lan Jaka Pandeglang urip bareng ana ing istana raja. Nanging, Jaka Pandeglang lan bojone ora gelem yen urip ning istana. Dadi, dhèwèké loro moksa wektu lumaku menyang kerajaan.

Amarga Raja ngurmati pasangan kang moksa iku, Raja ngadekno candi kang diwénehi jeneng  Candhi Pari.

## Arsitektur 
Sakabehe digawé saka bata nanging ana bagean ingkang digawé saka watu andesit. Bangunan Candhi Pari kasusun  saka 4 bagean. Bagean kapisan yaiku bagean sikil candhi. Bagean kapinda yaiku awak candhi. Bagean katelu yaiku bilik candi lan bagean kang kaping akhir yaiku genteng candhi.

Bagean sikil candhi kabagi ana 2. Yaiku bagean pertama ana papat bujursangkar. Bagean kapinda yaiku bujursangkar ukurané 10 meter x 10 meter. Dhuwure 1,95 meter. Awak candhi uga duwe bentuk bujursangkar. Nanging lawang lumebune bentuk segi papat.

Bilik candi kasusun saka lantai asli. Ukuran bilik 6x6 meter. Gentheng uga ana sing roboh. Tembok tembok uga ana hiasan menara-menara nanging wis ora lengkap.

Candhi Pari iku kalebu candi kang wutuh pondasine ing antarané candhi candhi ing Sidoarjo liyané. Candhi ing Sidoarjo liyané kadang mung kari pondasine. Candhi iki uga kalebu candhi corak Hindu.
Kedhung Kayang

**Kedhung Kayang** yaiku salah sawijining grojogan kang éndah kang ana ing Kabupatèn Magelang. Grojogan iki dadi sumber destinasi wisata kanggo para wisatawan kang arep dolan menyang Magelang.

## Papan 
Grojogan iki mapan ana ing antarané Gunung Merapi karo Gunung Merbabu. Yaiku ana ing Désa Wanaléla, Kecamatan Sawangan, Kabupatèn Magelang dan Désa Klakah, Kecamatan Sélo, Kabupaten Boyolali, Jawa Tengah. Dadi, Kedhung Kayang iki mapan ana ing perbatasané Kabupatèn Magelang lan Kabupatèn Boyolali. Adohè saka kutha Magelang kira-kira 30 kilometer. Grojogan Kedhung Kayang iki minangka salah sijinè papan kang dituju gawè wisata.

## Obyek 
Madhegé obyèk wisata alam iki kurang luwih 1.200 meter ing dhuwur permukaan laut. Dhuwur Grojoganè dhèwè sawatara 40 mèter. Supaya bisa tekan marang lokasi tansah ngliwati dalan kang curam dan mènggok-mènggok. Wisatawan bisa nyawang kaéndahan grojogan iki saka ndhuwur lan saka ngisor grojogan. Akses dalan kang diliwati yaiku wujudé trundhakan kang wis dialuské saka watu lan semèn, dadi wis aman lan wisatawan ora perlu kuatir kepleset. 

## Mitos 
Miturut mitos saka jaman biyèn, Kedhung Kayang iki dadi salah sawijining papan gawé kumpulé para leluhur. Ana uga kang nyebutké menawa papan iki dadi salah sawijing papan kanggo adus para widadari saka kahyangan kang mudhun ning bumi.

## Rujukan
Mohd Izam Arshad

**Mohd Izam bin Arshad** (), utawa luwih dikenal minangka **Ezam** utawa **Izam EYE**, yaiku vokalis uga pangadeg lan pimpinan grup musik EYE saka Malaysia. 
 
## Cathetan 
## Pranala jaba
Senu

jmpl|Kembang Senu
**Senu** duwé jeneng élmiyah *Melochia umbellata* utawa *Melochia arborea* ya iku wit taunan saka kulawarga Malvaceae. Wit iki dhuwuré bisa nganti 10 mèter lan dhiamèter galihé 60 séntimèter. Galihé silindhris lan wernané klawu pucet. Godhongé werna ijo selang seling kasusun spiral lan simétris. Kembangé kasusun ana ing tandhan werna jambon. Wijiné cilik werna soklat.

## Ékologi 
jmpl|Wit Senu
Wit Senu iki kembangé diprodhuksi saben taun. Menawa wis tuwa kembangé malih dadi soklat. Senu ditemoni ana ing alas sekundhér. Wit iki asaé saka Indhi banjur kasebar ing Asia Kidul Wetan nganti Papua Nugini.

## Piguna 
jmpl|Woh Senu
Kayu Senu kagolong kayu sing ora awet. Kayu iki bisa kanggo gawé peti wong mati lan kayu obong. Godhong Senu bisa kanggo wungkus panganan, utamané nalika gawé témpé. Kulit kayu bisa kanggo tamba balung ceklèk. Biasané wit iki ditandur ana ing lahan sing kedegradasi.

## Rujukan 
jmpl|Kayu Senu
Wong lenga

**Wong lenga** ngrujuk marang wong sing nyinaoni ilmu batin kanggo ancas lumebu menyang omah korban kanggo nyolong bandha utawa nggawé cecongkrahan. Ing kapitayan memedi Melayu, Wong lenga iku tegese *oily man* utawa *orang minyak*. Salah sawijining crita ujar yèn wong lenga kasebut salah ngelmu, nyebabaké dheweke dadi ireng  lan mung pulih sawisé ngrudhapeksa 40 bocah wadon. Korban bakal kaget lan ditandhani nganggo garis ing raine sawisé dinodai. Crita wong lenga kasebut misuwur banget nganti digawé film ing taun 1958. Film Minyak iki diproduksi dening Film Film Productions Ltd (MPF) lan diarahaké dening P. Ramlee .

## Kaluwihan 
Wong lenga bisa gampang lumebu omah sing dikunci. Kajaba iku, dhewekén gampang dibuwang mawa diburu. Bisa nempelaké awak ing eternit Bisa uga munggah nganggo cuwilan lan bisa nggunakaké obeng.

## Panalitén élmiyah 
Paling kamungkinan diwiwiti karo maling sing nyaranaké awaké dhewe kanthi lenga supaya angel ditangkap amarga lunyu. Lenga ireng uga bakal ora katon ing wayah wengi, sanajan bisa mbebayani dhewe nalika ménék. Tanggal 24 Nopember 2006, maling sing nyaranaké awaké nganggo lenga dikunjara ing desa Tawas, Malaysia.

## Cathetan 
*
Mohd Izam Arshad (ꦮꦺꦴꦁ)

**Mohd Izam bin Arshad** (ꦭꦻꦂ​꧇꧘꧇​​ꦗꦸꦭꦶ​꧇꧑꧙꧖꧙꧇​;​ꦲꦸꦩꦸꦂ​꧇꧕꧐꧇​​ꦠꦻꦴꦤ꧀) ꦲꦸꦠꦮ ꦭꦸꦮꦶꦃ ꦢꦶꦏꦼꦤꦭ꧀ ꦩꦶꦤꦁꦏ ꦌꦗ꦳ꦩ꧀ ꦲꦸꦠꦮ ꦆꦗ꦳ꦩ꧀ EYE꧈  ꦪꦻꦏꦸ ꦮ꦳ꦺꦴꦏꦭꦶꦱ꧀ ꦒꦿꦸꦥ꧀ ꦩꦸꦱꦶꦏ꧀ EYE ꦱꦏ ꦩꦭꦪ꧀ꦱꦶꦪ꧉

## ꦕꦛꦼꦠꦤ꧀ 
## ꦥꦿꦤꦭ​ꦗꦧ
Fallujah

**Fallujah** (, ''*&nbsp; Iraqi pronunciation: ) iku sawijining kutha ing Provinsi Al Anbar, sawijining provinsi ing Irak, kang pernahé  udakara  sakulone kutha Baghdad ing Kali Éfrat. Fallujah wis ana awit jaman Babilonia lan minangka papané panggon sekolah wong Yahudi.

Kutha iki ngrembaka saka kutha cilik ing taun 1947 nganti duwé cacah wong 275,128 ing taun2011. Ing Irak, kutha iki dikenal minangka "kutha mesjid" amarga ing kutha iki, uga ing désa-désa sakupengé kutha iki, ana luwih saka 200 mesjid.

In sasi Januari 2014, kutha iki dikuwasani déning *Islamic State of Iraq and the Levant'' (ISIS; uga dikenal minangka ISIL) lan cacah wong utawa populasiné mudhun. Ing tanggal 23 Mèi 2016, wadyabala Irak wènèh wara-wara yèn wadyabala Irak arep ngupadi kanggo mbebasaké Fallujah saka ISIS. Ing 26 Juni 2016, kutha kasebut wis dibébasaké déning wadyabala Irak saka kuwasané ISIS sacara resmi.

## Rujukan
Cokotan kemangga

jmpl|Kemangga
**Kêmangga** yaiku salah sijiné jinis kutu cilik kang kêrêp ditemokaké ing wilayah *tropis* lan *subtropis.* Kêmangga uga kéwan kang tahan karo kondisi *ekosistêm* guwa saka sêgi *morfologi* lan *fisiologi.* K*ê*mangga kêrêp nyêbabaké gangguan amarga bisa nyokot kulit manungsa. Cokotan kêmangga umumé ora mbêbayani, nanging gawé rasa ora nyaman. 

Cokotan kêmangga iku tatu amarga dicokot déning kéwan kêmangga. Sawisé dicokot, kulit biasané dadi abang, gatêl, lan rada abuh. Umumé, gêjala iki ora suwé lan bakal mari dhéwé. Èfèk saka cokotan iki ora parah. Cokotan kêmangga umumé nyebabaké gangguan ing pérangan awak kang kêna cokot. Kemangga uga dianggep dadi sumber pênyakit, sanajan buktiné isih gumantung jinis kêmangga lan lingkungané, nanging umume cokotan kêmangga namung gawé *réaksi* sing ora parah.

## Rujukan
Cokotan ula

**Cokotan ula** ya iku tatu amarga dicokot déning sawijining ula, utamané ula kang duwé wisa. Titikané cokotan ula iku ana rong tatu sudukan saka siyungé ula kasebut. Kadhang kala, nalikané ula kasebut nyokot, ula kuwi uga nyuntikaké wisané. Cokotan lan wisa ula iki bisa njalari kulit utawa awaké kurban dadi abang, bengkak, lan lara banget sakjam sawisé dicokot.  Mutah, pandeleng kang ora cetha, ana rasa gringgingen ing sikil, lan kurbané uga bakal gemrobyos kringetan.

## Rujukan
Nofrizal

**Nofrizal** (25 November 1990) yaiku atlit takraw Indonèsia saka Sumatera Barat. Dhèwèké suksès ngèntokaké medali emas kanggo Indonèsia lan Muhammad Gibran, anak keloroné sing séda menawa dhèwèké tampil ing Asian Games.

Sejarah anyar kanggo Indonesia amarga sepisanan menika menang medali emas sèpak takraw ing Asian Games. Wiwit Asian Games 2006 ing Doha, 2010 ing Guangzhou, lan 2014 ing Incheon, prèstasi Indonesia ing babagan sèpak takraw mung oleh medali tembaga.

Medali emas kasebut dimenangi tim nomer sèpak takraw nomer kuadran sing kalebu saka Nofrizal, Muhammad Hardiansyah Muliang, Saiful Rijal, Husni Uba, Rizky Abdul Rahan Pago lan Abdul Halim Radjiu. Nofrizal tumindak minangka *killer*. Tugasé nyètak poin liwat sèpakan smash.

## Kauripan 
pra=https://jv.wikipedia.org/wiki/Gambar:Hujan_di_Langit_Tapanuli.jpg|ka|jmpl|200x200px|Udan ing Tapanuli.
Nofrizal seneng olahraga sèpak takraw wiwit SMP ing Kabupaten Pesisir Selatan, Sumatra Kulon. Diwiwiti nalika dhèwèké ndeleng kanca-kancane dolanan sèpak takraw ing lapangan voli cedhak omahe. Nalika ana undhangan kanggo bersaing ing sèpak takraw, Nofrizal mesthi ngetutaké. Nganti pungkasané dhèwèké mutusaké mèlu Pusat Pelatihan lan Olahraga Pelajar (PPLP) Sumatra Kulon.

Saka pelatihan kasebut, dhèwèké entuk kesempatan kanggo mèlu sawetara juara lan pungkasané lumebu turnamèn pelatihan nasional ing taun 2010. Dhèwèké mèlu ing turnamen SEA Games. Malah ing SEA Games 2013 ing Myanyar dhèwèké nemoni Asmawati, garwané uga atlit sèpak takraw. Nanging saiki Asmawati wis ora dadi atlit sepak takraw manèh.

### Gibran 
Ing kasuksèsané Nofrizal uga ana crita sedih. Anak nomer loro Muhammad Gibran Ramadhan sèda amarga lara nalika Nofrizal nindakaké pelatihan nasional sèpak takraw ing Sukabumi, Jawa Kulon. Gibran sèda nalika umur 3 minggu. Nofrizal mung ping pira nyambangi Gibran. Gibran lair tanggal 4 Juni 2018. Nalika iku Nofrizal kudu mèlu kejuaraan ing Thailand. Bali saka Thailand, Gibran bali menyang Makassar kanggo nemoni putrane lan ngenteni Idhul Fitri karo kulawargané. Sawise prèinan Idhul, dhèwéké bali menyang Sukabumi kanggo nerusake latihan nasional sing wis diéloki wiwit Januari 2018. Nanging, mung lagi sedina mèlu pelatihan nasional garwané nglaporaké menawa Gibran lara.

Semangat Nofrizal wis surem. Kematian Gibran minangka perkara sing angèl kanggo dhèwèké. Nanging berkat semangat saka garwané lan kaluwargane, dhèwèké mutusaké bali menyang Sukabumi kanggo nerusaké latian. Tim pelatih lan kanca-kancané uga mènèhi semangat.

## Rujukan
Kabudayan Jawa

.]]
**Kabudayan Jawa** ya iku kabudayané wong Jawa, salah sawijining golongan ètnis ing Indonésia, lan minangka pérangan saka kabudayan Indonésia. Kabudayan Jawa punjere ana ing wewengkon Provinsi Jawa Tengah, Ngayogyakarta lan Jawa Wétan ing Indonésia. Amarga akèhé migrasi wong Jawa kang manéka warna, kabudayan Jawa uga bisa ditemokaké ing wewengkon liya ing donya, kaya ta ing Suriname (kanthi 15% saka populasiné iku turunan wong Jawa), ing wewengkon kapuloan Indonésia kang luwih amba, Kap Melayu, Malaysia, Singapura, Walanda, lan nagara liya. Wong turunan Jawa kang migrasi gawa akèh kabudayan Jawa kang manéka warna jinisé, kaya ta musik gamelan, beksa tradhisional, lan wayang kulit .

Migrasiné wong Jawa menyang sisih kulon, gawé anané kabudayan Jawa pasisir kang beda saka kabudayan Sunda dharatan ing Jawa Kulon. Minangka golongan ètnis kang paling gedhé, kabudayan Jawa wis mrebawani pulitik Indonésia uga kabudayan Indonésia. Bab iki biyasa dikenal minangka prosès Javanisasi.

## Rujukan
Kajiman

**Kajiman** ya iku lelembut utawa dhemit ing budaya Jawa kang manggoni omah-omah kuna. Yèn omah kasebut ana ing papan kang sepi, hawané panas, ora dipanggoni déning maungsa manèh utawa arang dileboni manungsa, omah kasbeut bakal dadi susuhé kajiman. Wong nganggep yèn kajiman iki sawijining jin.

## Rujukan
Bekasakan

**Bekasakan** ya iku lelembut ing budaya Jawa kang polahé kasar banget lan ora sopan. Biyasané bekasakan ndunungi alas kang akèh wit-witan gedhé. Bekasakan wujudé gedhé lan medèni.

## Rujukan
Kebleg

**Kebleg** ya iku lelembut ing budaya Jawa kang lumrahé ana ing pawon. Kebleg iki wujudé kaya pitik jago, lan yèn wayah soré, kebleg bakal nyuwara "*bleg-bleg-bleg."* Biyasané kebleg njedhul kanggo medèn-medèni bocah cilik, nanging uga kadhang kala kebleg ngancani wong kang masak ing pawon. 

Lelembut iki bisa dadi manut yen diopèni kanthi tenanan lan apik, nanging yèn disiya-siya uga bakal mbebayani. Biyasané lelembut iki manggon ing sawijining dhingkel, ya iku perangan saka tungku (luweng). Yèn wong kang masak nganggo kayu bakar, lelembut iki bakal njaga geniné, mulané wong kang masak kasebut aja nganti nyebul geniné amarga bakal mbebayani. Lelembut iki uga ora seneng yèn ana wong kang gegeni, utawa cedhak-cedhak karo geni lan ngungkuri dhingkelé, wong kang gegeni kasebut bisa kobong. 

## Rujukan
The K2 (sèri TV)

***K2*** ( ) ya iku sèri televisi Korea Kidul 2016 sing dibintangi Ji Chang-wook, Song Yoon-ah lan Im Yoon-ah. Acara kasebut ditayangaké ing tvN saben dina Jumuah lan Setu ing 20:00 ( KST ) tanggal 23 Sèptèmber 2016 nganti 12 Nopèmber 2016. Sèri kasebut duwé 16 episodé.

## Sinopsis 
Kim Je-ha minangka mantan prajurit mersidaya kanggo PMC Blackstone. Nalika ing Irak, dhèwèké bakal dikongkon matèni kekasihé, Raniya, sawijining sipil. Akibaté, dhèwèké banjur dadi lumayu. Dhèwèké bali manèh ing Koréa Kidul lan ditawani kerja dadi pengawal déning Choi Yoo-jin, sing duwé J Security Security Company, Jang Se-joon. Dhèwèké nampa pakaryan kasebut minangka ijol-ijolan sumber sing dibutuhaké kanggo wale dendam marang calon prèsidèn liya, Park Kwan-soo, sing sadurungé mréntah matèni kekasihé. Nalika semana, Je-ha njaluk ditugasaké kanggo njaga Go An-na, putri sing didhelikaké Jang Se-joon, sing urip dhèwèké mesthi diancam karo Yoo-jin, ibu tiriné. An-na, sing sepi ing kabèh uripé, mula gumantung marang Je-ha, sing nuduhaké prihatin marang dhèwèké lan nglindhungi dhèwèké. Dhèwèké alon-alon tresna karo siji liyané, sing nggawé Je-ha kerja bareng sekutu dhèwèké, Yoo-jin, supaya wales dendam lan nglindhungi katresnan sing anyar, An-na, nglawan sekutuné dhéwé.

## Rujukan
Suku Lematang

**Sukuwangsa Lematang** yaiku sukuwangsa sing mayoritas pendhudhuk sing ana ing pinggir Kali Lematang lan dhaerah sakiwatengene, wiwit saka Kabupaten Lahat menyang Kabupaten Muara Enim. Ing Kabupaten Lahat, dhèwèké manggon ing wilayah Pulau Pinang, Lahat, lan Merapi. Ing Kabupaten Muara Enim, dhèwèké manggon ing wilayah Muara Enim, Gunung Megang lan Tebat Agung. Ing papan Wong Lematang manggon udakara 25-100 meter saka ndhuwur sagara. Carabasa Lematang padha karo carabasa Enim.

## Nyebar 
Sukuwangsa iki manggon ing laladan Lematang sing ana ing antarane Kabupaten Muara Enim lan Kabupaten Lahat, laladan iki uga diwatesi karo laladan Kikim lan Enim. Suku iki uga manggon wilayah ing kali Lematang ing sakiwatengene kutha Muara Enim lan Kota Prabumulih.

## Cathetan